stanford-oval/wikipedia huggingface dataset:
חברה (תאגיד)
חברות בישראל > חברות בעלות אופי ייחודי

חברה לתועלת הציבור (בראשי תיבות: חל"צ) היא חברה אשר עונה על שני התנאים:
בתקנונה של החברה נקבעו מטרות ציבוריות בלבד בהתאם לרשימה סגורה אשר נמצאת בתוספת לחוק החברות.
בתקנונה של החברה נקבע איסור על חלוקת רווחי החברה לבעלי מניותיה (חלוקת דיבידנד).
חברה שהיא עסק חברתי (סימון עס"ח) היא חברה שהמאפיין המייחד אותה הוא המטרה החברתית העומדת ביסוד הקמתה. היא מוקמת בדרך כלל על ידי ארגון מהמגזר השלישי כדרך למימון את פעילותו שלא באמצעות תרומות. במרץ 2017 הוגשה בכנסת הצעה לתיקון חוק החברות בצורה שתיצור מבנה משפטי ייחודי לחברה כזו. על פי הצעת החוק, חברה כזו לא תחלק דיבידנדים מעל ל-50% מרווחיה, שאר הרווח יועבר לקידום המטרות החברתיות.
מעמדה ההלכתי של חברה

בדומה לשאלות משפטיות שונות ביחס למעמד חברה, גם פוסקי ההלכה נדרשו לשאלת מעמדה הממוני של חברה ומעמדם של בעלי המניות שלה. הנידון ההלכתי העיקרי הוא השאלה האם ההלכה מכירה בחברה כאישיות משפטית נפרדת, או שהיא נידונה כנכס הרגיל המצוי בשותפות של בעלי המניות בחברה או בעלי השליטה בה. לשאלה זו ישנן השלכות הן ביחס אל החברה בדיני ממונות במשפט העברי והן בשאלות הנוגעות לדיני איסור והיתר, ובפרט בשאלה האם יש לבעלי מניות בחברה אחריות לאיסורי תורה הנעשים בה (כאיסור ריבית, חילול שבת, בל יראה ועוד).
הערות שוליים

↑  ‏חברה בערבון מוגבל‏ (Q33685)
↑  בעל מניה בלקסיקון בנקאות ושוק ההון, באתר מעות
↑  חוק החברות באתר ויקיטקסט
↑  חוק ניירות ערך, התשכ"ח–1968
↑  חוק החברות הממשלתיות באתר ויקיטקסט
↑  הכונס הרשמי, חברות בפירוק, 18 בדצמבר 2016
↑  הצעת חוק החברות (תיקון – עסק חברתי), התשע"ז–2017
| --- | --- |
בקרת זהויות :  GND: 4231694-7  NDL: 00564636
ג'ון בארנס

ג'ון בארנס (באנגלית: John Barnes; נולד ב-7 בנובמבר 1963) הוא כדורגלן עבר בינלאומי אנגלי יליד ג'מייקה ואחד משחקניה המובילים של ליברפול בסוף שנות ה-80 של המאה ה-20 ובשנות ה-90.
ביוגרפיה

בארנס נולד בקינגסטון, בירת ג'מייקה, והיגר לבריטניה כילד. הוא החל את הקריירה שלו במדי ווטפורד ב-1981. הקבוצה הלונדונית העפילה בעזרתו לליגה הבכירה ואף הגיעה לגמר הגביע האנגלי והשתתפה בגביע אופ"א. מאמן נבחרת אנגליה בכדורגל בובי רובסון שם לב למהירות והכישרון שהפגין בארנס באגף שמאל של ווטפורד וזימן אותו לנבחרתו. ב-1983 ערך הופעת בכורה בינלאומית.
במשחק ידידות מול ברזיל באצטדיון המרקנה שבריו דה ז'ניירו שנערך כשנה לאחר מכן, מבצע אישי של בארנס הסתיים בשער.עם זאת רף הציפיות לגביו הועלה משמעותית. אף שהיה חלק מהנבחרת במשך עשור שלם וצבר 12 שערים ב-79 הופעות, נחשב בארנס כמי שלא הצליח מעולם להביא לנבחרת את יכולתו הטובה מהליגה.
במקסיקו 1986 שותף בארנס רק בחמש עשרה הדקות האחרונות של אנגליה בטורניר. רובסון הכניס אותו לכר הדשא כאשר הנבחרת פיגרה בשני שערים במשחקה מול ארגנטינה ברבע הגמר. בזמן הקצר הזה הספיק לבשל לגארי לינקר שער וליצור עבורו הזדמנות נוספת אשר הוחמצה. בעקבות הפסד זה סיימה אנגליה את דרכה בטורניר.
לקראת עונת 1987–1988 עבר בארנס לליברפול המתחדשת של קני דלגליש תמורת 900,000 לירה שטרלינג. הקבוצה דהרה לאליפות והפסידה רק שני משחקים בדרך אליה. במפעל הגביע נחלה הקבוצה אכזבה עת הפסידה בגמר לוימבלדון. בעונה העוקבת ליברפול זכתה בגביע לאחר ניצחון בגמר על היריבה העירונית אברטון אבל הפסידה את האליפות ברגע האחרון לארסנל. בעונתו השלישית בקבוצה, 1989-1990 שבה ליברפול וזכתה באליפות . בשורותיה שיחק אז גם רוני רוזנטל.
במונדיאל 1990 שוב בארנס איבד את מקומו בהרכב במהלך הטורניר. ב-1992 ספג שריקות בוז מהקהל באצטדיון ומבלי לאחר הופעה של הנבחרת כולה.
בארנס נשאר בליברפול ושקע יחד איתה בשנות התשעים. הוא הוסט מעמדתו באגף לקישור המרכזי על ידי המאמן גרהם סונס, משום שהפציעות שעבר וגילו המתקדם האטו אותו ומנעו ממנו להמשיך לרוץ באגף כבעבר. בנוסף, הוא סייע בחניכתם של הכישרונות הצעירים של המועדון, רובי פאולר וסטיב מקמנמן. יחד עימם זכתה ליברפול בגביע הליגה ב-1995 וסיימה במקום השני בפרמייר ליג ב-1997, זאת לאחר קרב צמוד עם מנצ'סטר יונייטד.
ב-1997 עבר לניוקאסל יונייטד, שוב תחת המאמן דלגליש. אחר כך שיחק בצ'רלטון אתלטיק ופרש ממשחק פעיל. ב-1999 הזמין אותו דלגליש שהיה למנהלה של סלטיק לאמן את הקבוצה. הוא שימש כמאמנה של סלטיק (במדיה שיחק גם אייל ברקוביץ') במשך כשנה אולם לא נחל הצלחה. מאז שעזב את המועדון הוא מופיע כפרשן בטלוויזיה האנגלית ועוסק גם בקידום מטרות חברתיות מגוונות.
כשחקן שחור עור סבל בארנס מגילויי גזענות רבים. אוהדי אברטון, כמו גם חברי ארגונים מן הימין הקיצוני, הרבו להטיח בו כינויי גנאי גזעניים. גם במדי הנבחרת לא נמלט בארנס - השחקן השחור שהופיע הכי הרבה פעמים בנבחרת אנגליה - מנהמות ואיומים על רקע גזעני. על המטוס שהחזיר את הנבחרת מברזיל, לאחר המשחק שבו הבקיע את שערו המפורסם ביותר, הטיחו חברי מפלגת החזית הלאומית הבריטית בבארנס כי השער שהבקיע לא נחשב, בגלל צבע עורו. לאחר פרישתו היה בארנס לאחד מהפעילים למיגור הגזענות בעולם הכדורגל.
רובוטריקים 4: עידן ההכחדה

| --- | --- |

כרזת הסרט בעברית
 מבוסס על:  רובוטריקים מאת Hasbro
 בימוי:  מייקל ביי
 הופק בידי:  סטיבן ספילברג (מפיק בפועל) מייקל ביי לורנזו די בונאבנטורה איאן ברייס טום דיסנטו דון מרפי
 תסריט:  אהרן קרוגר
 עריכה:  רוג'ר ברטון   ויליאם גולדנברג   פול רובל
 שחקנים ראשיים:  מארק וולברג   ניקולה פלץ   ג'ק ריינור   סטנלי טוצ'י   סופיה מיילס   טי. ג'יי. מילר   קלסי גראמר   טיטוס וליבר
 מדבבים:  מלאני הינזה 
 מוזיקה:  סטיב ג'בלונסקי
 צילום:  אמיר מוכרי
 מדינה:  ארצות הברית ארצות הברית
 חברת הפקה:  Hasbro סרטי פרמאונט
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 27 ביוני 2014  ישראל 26 ביוני 2014
 משך הקרנה:  165 דקות
 שפת הסרט:  אנגלית
 סוגה:  סרט מדע בדיוני, סרט פעולה, סרט קומדיה 
 מקום התרחשות:  הונג קונג, טקסס, שיקגו 
 תקציב:  210 מיליון דולר
 הכנסות:  $1,104,054,072
 הכנסות באתר מוג'ו:   transformers4
 סרט קודם:  רובוטריקים 3: אפלת הירח
 סרט הבא:  רובוטריקים: האביר האחרון (2017)
 www.transformersmovie.com
 דף הסרט ב־IMDb
 
רובוטריקים 4: עידן ההכחדה (באנגלית: Transformers: Age Of Extinction) הוא סרט פעולה ומדע בדיוני אמריקאי משנת 2014, וסרט ההמשך של "רובוטריקים 3: אפלת הירח". הוא הסרט הרביעי בסדרת סרטי "רובוטריקים" אשר בוים על ידי מייקל ביי. אחד מהמפיקים בפועל הוא סטיבן ספילברג. הסרט הפך לשובר קופות לאחר שהצליח להכניס כ-1 מיליארד דולר ברחבי העולם והפך לסרט השני בסדרת סרטי רובוטריקים שהכניס מעל למיליארד דולר אחרי רובוטריקים 3: אפלת הירח שגם הוא הכניס סכום של 1 מיליארד דולרים ברחבי העולם. בהפקת הסרט משתתף משקיע סיני, שילבו בו דמויות משנה סיניות ומיקמו יותר מחצי מהעלילה בערים סיניות גדולות. המטרה הייתה למשוך קהל סיני ולהחזיר את ההשקעה העצומה.
סרט חמישי בסדרה, בשם "רובוטריקים: האביר האחרון", יצא ב-2017.
דמויות > בני אנוש

קייד ייגר (מארק וולברג) - אב יחיד, אביה של טסה, מתנגד לכל גבר שרוצה את טסה אך מגלה כי שיין הוא החבר של בתו, קייד הוא מכונאי רכב וממציא די מרושש שהיה חי לו בטקסס, אך אחרי שהוא מצא וגרם לאופטימוס פריים לקרוא לרובוטריקים הוא מוצא את עצמו בסכנה גדולה אך הרובוטריקים עוזרים לו.
לוקאס פלאנרי (טי. ג'יי. מילר) - חברו הטוב ביותר של קייד שגם כן הוא מכונאי. הוא נהרג בידי לוקדאון.
טסה ייגר (ניקולה פלץ) - בתו של קייד.
שיין דייסון (ג'ק ריינור) - החבר של טסה, נהג מרוצי ראלי.
ג'ושוע ג'ויס (סטנלי טוצ'י) - ראש חברת KSI, מעצב פזיז שרוצה לבנות רובוטים משלו.
דארסי טייריל (סופיה מיילס) - העוזרת הגאולוגית של ג'ושוע.
הרולד אטינג'ר (קלסי גראמר) - ראש ה-CIA, הוא הוציא לפועל את יחידת מבצעים מיוחדים מטעם הממשלה וה-CIA שתפקידה לצוד כל רובוטריק המסתתר על פני הארץ. הוא נהרג בידי אופטימוס אחרי מותו של לוקדאון.
ג'יימס סאבוי (טיטוס וליבר) - סוכנו של הרולד אטינג'ר, המפקד הבכיר של יחידתו של אטינג'ר, סאבוי הוא סוכן CIA אכזר חסר רחמים. הוא נהרג בידי קייד, לאחר קרב אלים עמו.
סו יומינג (בינגבינג לי) - שותפתו של ג'ושוע והעוזרת השנייה שלו.
דמויות > הרובוטריקים

אופטימוס פריים (מדובב על ידי פיטר קאלן).
באמבלבי (מדובב על ידי מארק ריאן).
האונד (מדובב על ידי ג'ון גודמן).
קרוסהארס (מדובב על ידי ג'ון דימאג'יו).
דריפט (מדובב על ידי קן ואטאנבה).
ראטצ'ט (מדובב על ידי רוברט פוקסוורת'), הקצין הרפואי של הרובוטריקים. נרצח בידי יחידת ה-CIA ולוקדאון.
בריינס (מדובב על ידי רנו וילסון).
לדפוט (מדובב גם על ידי ג'ון דימאג'יו).
דינובוטים/דינוטריקים
גרימלוק - רובוטריק קטלני שהיה קפוא במשך שנים, אך קם לתחייה בידי הרובוטריקים, הוא רובוטריק אדיר ממדים המסוגל לשנות את צורתו לטירנוזאורוס יורק אש, מנהיגם של הדינובוטים.
סלאג - רובוטריק חזק המשנה את צורתו לטריצרטופס קוצני.
סטרייף - דינובוט המסוגל לשנות את צורתו לפטרנודון דו-זנבי בעל 2 ראשים.
שקרניקים
גלבטרון (מדובב על ידי פרנק וולקר) - שקרניק אכזרי במיוחד שנוצר בידי ג'ושוע, הוא מבוסס על מגהטרון ומסוגל לשנות צורה למשאית הדומה למשאיתו של אופטימוס פריים. הוא יוצא מכלל שליטה ומחליט לזרוע רק הרס וחורבן. גלווטרון הוא הנבל המשני של הסרט.
סטינגר, רובוטריק שנוצר בידי ג'ושוע ומבוסס על באמבלבי שנהפך למרגל שקרניק ומומחה לחבלה, ומסוגל לשנות את צורתו לפגארי הויאנה בצבע אדום ושחור משנת 2013.
ג'אנקהיפ, רובוטריק שנוצר בידי ג'ושוע (KSI) שנהפך לשקרניק תחת שליטתו של גלווטרון, ומסוגל לשנות את צורתו למשאית סוזוקי ג'יגה.
דו-ראש, שלושה שחזורים דו-ראשיים של שוקוויב שהפכו לשקרניקים תחת שליטתו של גלווטרון.
טראקסס, מזל"טים שנוצרו בידי KSI שהפכו לשקרניקים תחת שליטתו של גלווטרון .
אחרים
לוקדאון (מדובב גם על ידי מארק ריאן) - צייד ראשים אינטר-גלקטי חסר רחמים שעובד עם אטינג'ר כדי ללכוד את אופטימוס פריים, שתמורתו הוא נותן לבני האנוש את הזרע. הוא משנה צורה למכונית למבורגיני אדבנטור אפורה משנת 2013 LP 700 - 4. לוקדאון עובד גם בשביל צורת חיים חוצנית לא ידועה שטוען כי הוא היוצר של הרובוטריקים. ללוקדאון יש קבוצה של שכירי חרב דרואידים, ולו גם דרואידים טכנו-אורגניים דמויי זאבים הנקראים סטילג'וס תחת פיקודו. לוקדאון הוא שכיר חרב אכזר חסר רחמים. לוקדאון הוא הנבל הראשי של הסרט והוא נהרג בידי אופטימוס לקראת סוף הסרט.
היוצרים - זן לא ידוע של חוצנים ששלחו את לוקדאון שטוענים כי הם היוצרים של הרובוטריקים.
בסרט הופיע דגם מכונית הקונספט קדילאק סיאן.
קבלה והכנסות

בסוף השבוע הראשון להקרנתו הכניס הסרט 103 מיליון דולר בארצות הברית, והפך לשובר קופות, לאחר שהצליח להכניס כ-1 מיליארד דולר ברחבי העולם. הוא היה לסרט השני בסדרת סרטי רובוטריקים שהכניס מעל למיליארד דולר, אחרי רובוטריקים 3: אפלת הירח שגם הוא הכניס סכום של 1 מיליארד דולרים ברחבי העולם.
עם זאת, הסרט קיבל ביקורות שליליות ביותר ומבקרים רבים קטלו אותו. באתר Rotten Tomatoes זכה הסרט רק ל-18% ביקורות חיוביות וציונו הממוצע היה 3.9 מתוך 10. באתר Metacritic קיבל הסרט ציון של 32 מתוך 100.
מוזיקה

את המוזיקה לסרט הלחין וכתב סטיב ג'בלונסקי, שהלחין וכתב את המוזיקה לשלושת הסרטים הקודמים ולסרטים רבים של מייקל ביי, שיר של הסרט הנקרא בשם "Battle Cry" שמושמע במהלך הסרט ובסיומו שהולחן ונכתב בידי להקת Imagine Dragons יצא גם ל-iTunes אבל לא נכלל בפסקול.
אלבום קטן ובו 4 שירים של ג'בלונסקי שנקרא The AP Album אבל אינו כלול בפסקול יצא ליוטיוב .
רובוטריקים: עידן ההכחדה - The AP Album
| 0 | 1 | 2 |
| --- | --- | --- |
| מס' | כותרת | אורך |
| 1. | "Hunted" | 5:57 |
| 2. | "Tessa" | 5:45 |
| 3. | "Autobots Reunite" | 2:57 |
| 4. | "Lockdown" | 4:54 |
רובוטריקים: עידן ההכחדה - The Score
| 0 | 1 | 2 |
| --- | --- | --- |
| מס' | כותרת | אורך |
| 1. | "Decision" | 4:20 |
| 2. | "Best Thing That Ever Happened" | 2:06 |
| 3. | "I'm an Autobot" | 5:06 |
| 4. | "Optimus is Alive" | 2:17 |
| 5. | "Cemetery Wind" | 5:53 |
| 6. | "His Name is Shane and He Drives" | 5:17 |
| 7. | "Hacking the Drone" | 2:05 |
| 8. | "Transformium" | 3:24 |
| 9. | "Galvatron is Online" | 1:56 |
| 10. | "Your Creators Want You Back" | 3:26 |
| 11. | "The Final Knight" | 4:07 |
| 12. | "Punch Hold Slide Repeat" | 2:12 |
| 13. | "The Presence of Megatron" | 2:51 |
| 14. | "Galvatron is Active" | 4:13 |
| 15. | "Have Faith Prime" | 1:29 |
| 16. | "Hong Kong Chase" | 1:43 |
| 17. | "The Legend Exists" | 1:16 |
| 18. | "Dinobot Charge" | 6:37 |
| 19. | "That's a Big Magnet" | 2:51 |
| 20. | "Drive Backwards" | 2:05 |
| 21. | "Honor to the End" | 5:18 |
| 22. | "Leave Planet Earth Alone" | 3:47 |
| 23. | "The Knight Ship" | 3:21 |
הערות שוליים

↑  חן חדד, עכבר העיר, זה לא נגמר: מייקל ביי יביים את "רובוטריקים 4", באתר הארץ, 14 בפברואר 2012
↑  איתמר זהר, "רובוטריקים 4": שובר הקופות הגדול ביותר אי פעם בסין, באתר הארץ, 9 ביולי 2014
↑  אליחי וידל, למה הרובוטריקים עברו משיקגו לסין, באתר הארץ, 24 ביוני 2014
↑   נתנאל שלומוביץ, "הרובוטריקים": מעבר לטמטום הצפוי, קשה להבין מה קורה כאן, באתר הארץ, 6 באוגוסט 2017
↑  איתמר זהר, הרובוטריקים שברו את שיא הפתיחה הטובה ביותר של 2014, באתר הארץ, 29 ביוני 2014
| רובוטריקים |
| --- | --- | --- |
| יוצרים | הסברו • טאקארה טומי (אנ') • הנרי אורנשטיין |  |
| דמויות | אופטימוס פריים • מגהטרון • באמבלבי • סטארסקרים |  |
| סדרות אנימציה | הרובוטריקים • מלחמות החיות • מכונות חיות • רובוטים במסווה • ארמדה • אנרג'ון • סייברטרון • רובוטריקים אנימייטד • פריים • המלחמה על סייברטרון |  |
| קומיקס | רובוטריקים (מארוול קומיקס) • רובוטריקים (Dreamwave) • רובוטריקים (IDW Publishing) |  |
| סרטים | רובוטריקים: הסרט • רובוטריקים (2007) • הנקמה • אפלת הירח • עידן ההכחדה • האביר האחרון • באמבלבי • עליית החיות • ההתחלה |  |
| שירים | "What I've Done" • "New Divide" • "Back to Life"‏ |  |
מצעד הנשים 2018

מצעד הנשים 2018 בוושינגטון די. סי.
מצעד הנשים 2018 הוא הכינוי שניתן לסדרת הפגנות המוניות שהתקיימו ברחבי ארצות הברית ב-20 בינואר 2018, ביום השנה למצעד הנשים 2017, ובהשתתפות דומיננטית של נשים.
המצעד כלל מספר רב של הפגנות מחאה מתואמות עם שורת עצרות המוניות, בהן השתתפו, לפי הערכות, מאות אלפי משתתפים (ובעיקר משתתפות) מקרב מאות ערים, עיירות ופרברים בארצות הברית. במקביל, התקיימו גם עצרות הזדהות ברחבי קנדה, בריטניה, יפן, איטליה ומדינות נוספות. העצרות הגדולות ביותר בארצות הברית נערכו בניו יורק, וושינגטון, לוס אנג'לס, דאלאס, פילדלפיה, שיקגו, סן פרנסיסקו ואטלנטה.
בעוד שבמצעד של שנת 2017, התמקדו ההפגנות בעיקרן במדיניותו ובהתבטאויותיו של נשיא ארצות הברית שזה עתה נבחר, דונלד טראמפ, המצעד של שנת 2018, בנוסף לביקורת על התנהלותו של הנשיא טראמפ, וכנגד התבטאויותיו בנושאי "הגירה, בריאות, וחלוקה גזעית ונושאים נוספים", כלל גם התייחסות לשורת נושאים נוספים, ביניהם השאיפה לעודד יותר נשים לקחת חלק בתהליך הבחירות הדמוקרטי, ולהגדיל את משקלן האלקטורלי בבחירות (בארצות הברית, בניגוד למדינות דמוקרטיות אחרות, הזכות להצביע בבחירות דורשת ביצוע רישום מוקדם). כמו כן, מחאת "Me Too" אף היא שימשה כמוטיב חוזר בהפגנות רבות.
במקביל להפגנות בארצות הברית, בקנדה השכנה התקיימו כ-38 הפגנות הזדהות, בין היתר בערים טורונטו וקלגרי, בהן השתתפו אלפים.
המצעד התקיים יום אחד לאחר אירוע השבתת הממשל בארצות הברית, לאחר שהרפובליקנים לא השיגו רוב להצעת התקציב שאישר בית הנבחרים, זאת עקב דרישת הדמוקרטים להצמיד סעיף לחוק התקציב, שיגן על קבוצה גדולה של מהגרים צעירים ללא אישור שהייה בארצות הברית.
בתגובה למצעד, אמר הנשיא טראמפ כי זה "יום מושלם לצעדה של כלל הנשים", וכן כי "אנחנו איתכן לאורך כל הדרך".
Power to the Polls

בארצות הברית, הארגון הראשי שעמד מאחורי המצעד היה Women's March U.S, אשר שם דגש על הגדלת משקלן של נשים בבחירות בארצות הברית, הן כמצביעות והן כנבחרות ציבור, וזאת תחת הסיסמה, "Power to the Polls."
ב-21 בינואר, יום לאחר המצעד הרשמי, התקיימה אספה המונית, בהשתתפות אלפים, בלאס וגאס, במהלכה הוכרז על פתיחת מסע רישום לאומי, לקראת היעד של רישום מיליון מצביעים חדשים. כמו כן, המשתתפים הצהירו על תמיכתם במועמדות נשים לתפקידי מפתח בממשל האמריקני, במטרה לשמר ולקדם את זכויות הנשים במדינה. האספה התקיימה על רקע בחירות אמצע הקדנציה בבית הנבחרים האמריקני, שעתידות להתקיים בשנת 2018, כאשר המדינות ה"מתנדנדות" (שאינן משתייכות במובהק למחנה הדמוקרטי או הרפובליקני), כדוגמת נבדה, הוגדרו כיעדי הפעולה המרכזיים.
השתתפות

כ-250 צעדות, עצרות והפגנות שונות התקיימו תחת המטרייה של "סוף שבוע למען נשים" במסגרת מצעד הנשים 2018. בעוד שהאירועים בארצות הברית אורגנו על ידי הארגון Women's March U.S, האירועים מחוץ לארצות הברית אורגנו בחלקם הגדול על ידי ארגון Women's March Global, תחת הכותרת "הסתכלו אחורה, צעדו קדימה" (Look Back, March Forward).
השתתפות > ניו יורק

יותר מ-200,000 בני אדם השתתפו במצעד שהתקיים בניו יורק, זאת על פי ספירה רשמית מטעם ראש העיר, ביל דה בלאזיו.
השתתפות > וושינגטון די.סי

בוושינגטון די. סי. התאספו אלפים בבריכת ההשתקפות, למרגלות אנדרטת לינקולן. בין הדוברים באירוע היו מנהיגת המיעוט בבית הנבחרים האמריקני ננסי פלוסי, וחברת הסנאט מטעם המפלגה הדמוקרטית קירסטן ג'יליברנד.
השתתפות > לוס אנג'לס

ראש העיר של לוס אנג'לס, אריק גרסטי, העריך כי מספר הצועדים בעיר עמד על כ-600,000.
השתתפות > שיקגו

לפי הערכות, אלפי אנשים השתתפו בצעדה בשיקגו.
השתתפות > פילדלפיה

לפי הערכות, אלפי אנשים השתתפו בצעדה בפילדלפיה.
השתתפות > סיאטל

אלפי משתתפים צעדו בסיאטל.
השתתפות > אלסקה

מנום ועד ג'ונו, תושבי אלסקה רבים השתתפו בהפגנות שהתקיימו במסגרת המצעד.
השתתפות > וירג'יניה

בריצ'מונד, בירת וירג'יניה, המושל שזה עתה נבחר ראלף נורתם השתתף במצעד שהתקיים בעיר. במקביל, התקיימו הפגנות נוספות ברחבי מדינת וירג'יניה, בתור מחאה כנגד הנשיא טראמפ.
השתתפות > פאלם ביץ'

מאות מפגינים צעדו בפאלם ביץ', קליפורניה, לקראת ביקורו המתוכנן של הנשיא טראמפ במקום. עם זאת, ביקור הנשיא בוטל ברגע האחרון, עקב השבתת הממשל.
השתתפות > רומא

לפי הערכות, אלפי אנשים השתתפו בצעדה ברומא.
תגובות

ביום הצעדה, הנשיא דונלד טראמפ כתב בחשבונו האישי בטוויטר: ”מזג האוויר מצוין בכל רחבי המדינה הנהדרת שלנו, יום מושלם עבור כל הנשים לצעוד. צאו לשם עכשיו כדי לחגוג את נקודת הציון ההיסטורית, ואת השגשוג הכלכלי והעושר חסר התקדים שנוצר במהלך 12 החודשים האחרונים. האבטלה הנמוכה ביותר בקרב נשים מזה 18 שנים!”.
תמונות

וושינגטון די. סי.
ניו יורק
סן פרנסיסקו
בולטימור
לוס אנג'לס
אוקלנד
תמונות מצעדת הנשים בפילדלפיה, ארצות הברית, 11 ביוני 2018
״I'm Only An Angry Feminist When You're An Ignorant Misogynistic Asshole״ (בעברית: אני פמיניסטית כועסת רק כאשר אתה אדיוט מיזוגני נבער).
״i'm a nasty woman get used to it״ (בעברית: אני אישה מגעילה, תתרגל לזה) פרפרזה על ביטוי של דונלד טראמפ שהופנה ליריבה שלו הילרי קלינטון במירוץ לנישאות ארצות הברית ב-2016.
"I raise up my voice-not so I can shout but so that those without a voice can be heard״ ציטוט של האקטיביסטית מלאלה יוספזאי. הבחור מימין אחוז שלט שעליו כתוב ״Men of Quality Do Not Fear Equality״ (בעברית: גברים איכותיים אינם מפחדים משוויון).
"A Woman's Place Is in the Revolution" (בעברית: מקומה של אישה הוא במהפכה) פרפרזה על הביטוי השגור ״מקומה של האישה במטבח״. האישה מימין אוחזת שלט עליו כתוב ״This is what revolution looks like״ (בעברית: כך נראית מהפכה).
"We are the granddaughters of the witches you weren't able to burn." (בעברית: אנחנו הנכדות של המכשפות שלא הצלחתם לשרוף). ציטוט של הסופרת טיש ת'אוור.
״You Will Never Have the Comfort of Our Silence Again״ (בעברית: לעולם לא תהיה לך שוב הנוחות שבשתיקתנו).
״Women Are The Wall And Trump Will Pay -״ (בעברית: נשים הן החומה וטראמפ ישלם) פרפרזה המתייחסת להתבטאות של טראפ ביחס לגדר ההפרדה בין ארצות הברית למקסיקו כאשר אמר ״Mexico will pay for the wall״ (בעברית: מקסיקו תשלם על החומה).
"Every Avalanche Starts With a Snowflake" (בעברית: כל מפולת מתחילה עם פתית שלג)
״Toxic masculinity ruins the party again״ (בעברית: גבריות רעילה שוב הורסת את המסיבה)
״They Tried to Bury Us, They Didn’t Know We Were Seeds״ (בעברית: הם ניסו לקבור אותנו, הם לא ידעו שאנחנו זרעים). המשפט מתייחס למדיניות הפרדת המשפחות של ממשל טראמפ, אך הוא לקוח במקור מהמחאה במקסיקו בעקבות חטיפת הסטודנטים באיגואלה ב-2014.
״Babes Against Bullshit״ (בעברית: נשים נגד בולשיט).
“The further a society drifts from the truth, the more it will hate those that speak it.” (בעברית: ככל שחברה מתרחקת מן האמת, כך היא תשנא יותר את אלו שמדברים אותה) ציטוט של הסופר ג'ורג' אורוול בהקשר לתעמולת הפייק ניוז של טראמפ.
״Make America Think Again״ (בעברית: החזירו את אמריקה לחוכמתה) פרפרזה על סיסמת הבחירות של טראמפ ״Make America Great Again״ (בעברית: החזירו את אמריקה לגדולתה).
״Anything You Can Do I Can Do Bleeding״ (בעברית: כל דבר שאתה יכול לעשות, אני יכולה לעשות מדממת) הדימום מתייחס לוסת והמשפט הוא פרפרזה על השיר הידוע ״Anything you can do I can do better״ (בעברית: כל מה שאתה יכול לעשות, אני יכולה לעשות טוב יותר) שבוצע לראשונה במחזמר אנני אוקלי אשת לפידות.
ראו גם

מצעד הנשים 2017
המצעד למען זכות בחירה לנשים ב-1913, בראשותה של אליס פול
קמפיין Me Too
ניק רודס

| --- | --- |

 לידה:  8 ביוני 1962 (בן 62) ברמינגהאם, הממלכה המאוחדת 
 שם לידה:  Nicholas James Bates
 שם במה:  Nick Rhodes 
 מוקד פעילות:  הממלכה המאוחדת 
 תקופת הפעילות:  מ-1978 
 מקום לימודים:  Woodrush High School 
 סוגה:  פופ • רוק • גל חדש
 שפה מועדפת:  אנגלית 
 כלי נגינה:  כלי מקלדת 
 www.duranduran.com
 פרופיל ב-IMDb
 
ניק רודס (נולד כניקולס ג'יימס בייטס; נולד ב-8 ביוני 1962) הוא מוזיקאי, זמר ומפיק אנגלי, הידוע בעיקר כחבר מייסד וכקלידן של להקת הגל החדש דוראן דוראן. הוא החבר הצעיר ביותר של ההרכב המקורי. על פי הדיווחים, רודס הוא הבעלים של השם דוראן דוראן; עובדה שנזכרה ביומני אנדי וורהול.
רודס היה מעורב גם בפרויקטים מוזיקליים נוספים מחוץ לדוראן דוראן: הוא שחרר אלבומים עם ההרכב ארקדיה ב-1985 (שכלל שלושה מחברי דוראן: רודס, סיימון לה בון ורוג'ר טיילור), והקליט והופיע בשנת 2002 תחת השם "The Devils" עם סטיבן דאפי, חבר מוזיקלי ותיק והזמר המקורי של דוראן דוראן. במרץ 2013 הוא שחרר את פרויקט הצד הטלוויזיוני TV Mania עם גיטריסט דוראן דוראן לשעבר, וורן קוקורולו.
היסטוריה מוקדמת

ניקולס ג'יימס בייטס הוא בן יחיד להורים אמידים, שהיו בעלי חנות צעצועים בברמינגהם. הוא למד בתיכון Woodrush ב Wythall, צפונית לווסטרשייר. הוא וג'ון טיילור הקימו להקה בשם 'RAF'. בשנת 1978 עזב בייטס את בית הספר בגיל שש עשרה, והקים את דוראן דוראן עם חבריו מבית הספר: סטיבן דאפי (שירה), ג'ון טיילור (שניגן אז גיטרה ראשית) וסיימון קולי (בס).
בערך באותה עת בה נבחר השם דוראן דוראן ללהקה, החליט ניק בייטס לשנות את שם הבמה שלו. הוא סלד מכך שקוראים לו מאסטר בייטס, ובחר בשם "רודס", שהוצע על ידי ג'ון טיילור לפני הראיון הראשון ללהקה, על שם מותג הפסנתר החשמלי.
כאשר הלהקה התגבשה בהרכב הסופי שלה בשנים 1979 - 1980, דוראן דוראן החלה לנגן במועדון מקומי בבירמינגהאם בשם "The Rum Runner". בעלי המועדון הפכו למנהלי הלהקה, ורודס החל לעבוד במועדון כתקליטן.
הלהקה זכתה להצלחה מהירה, ורודס היה כוח מניע. כמוזיקאי ללא לימודים רשמיים, ערך ניסיונות בצלילי הסינתסייזרים האנלוגיים. הווייב המובהק של "Save A Prayer", דקירות המקלדת של "A View to a Kill", וצלילי המיתר של "Come Undone" ו-"Ordinary World" הן כמה מיצירותיו המוכרות ביותר.
רודס גם מיהר לזהות את הפוטנציאל של סרטוני המוזיקה, ודחף את הלהקה להשקיע יותר מאמץ בסרטונים המוקדמים שלהם, מכפי שהיה אז מקובל (טרם הופעת MTV). הוא היה בקושי בן עשרים כשהלהקה התפרסמה. הוא טיפח דימוי אנדרוגיני ולעיתים סוער, התלבש כבד ושינה את צבע שיערו בגחמה. בסוף שנות התשעים החל רודס לכתוב מילים עבור דוראן דוראן, כמו גם מוזיקה. קולו ששונה באופן דיגיטלי נשמע בשיר הנושא של האלבום Medazzaland משנת 1997.
בשנת 2001 התאחדו חמשת החברים המקוריים של דוראן דוראן להקלטת מוזיקה חדשה; לפרטים ראה דוראן דוראן.
הפקת תקליטים

רודס למד טכניקות הפקה כשהיה באולפן עם דוראן דוראן, נטל חלק במיקסים של כמה שירים באלבום ריו, והיה מפיק שותף ברבים מאלבומיהם המאוחרים של הלהקה.
בראשית שנת 1983 הוא גילה את להקת Kajagoogoo והיה מפיק שותף של תקליטון הבכורה שלהם Too Shy, שהגיע למקום הראשון במצעד הפזמונים הבריטי (עוד לפני שאחד התקליטונים של דוראן דוראן הגיע למקום הראשון).
רודס ווורן קוקורוללו כתבו והפיקו שלושה שירים באלבום האיחוד של להקת בלונדי בשנת 1996; השירים לא הוכנסו לבסוף לאלבום, אולם שיר אחד בשם "Pop Trash Movie" הוקלט לימים על ידי דוראן דוראן לאלבום Pop Trash בשנת 2000.
בשנת 2002 רודס היה מפיק שותף ונגן סינתיסייזר נוסף בתשעה שירים באלבום Welcome to the Monkey House של The Dandy Warhols. בשנת 2004 הוא הפיק את להקת הפופ הבריטית ריביירה F ב- EP הבכורה שלה International Lover, שיצא לאור ב"Pop Cult/Tape Modern" (חברת התקליטים של רודס וסטיבן דאפי).
פרויקטים צדדיים

בשנת 1985 בעת שדוראן דוראן הייתה בהפוגה, הקים רודס, יחד עם חבריו ללהקה סיימון לה בון ורוג'ר טיילור, את הפרויקט הצדדי ארקדיה. ללהקה היה צליל כבד ואטמוספירי הרבה יותר מדוראן דוראן (או הרוק של הפרויקט הצדדי הנוסף של דוראן משנת 1985, תחנת הכוח). השיר "Election Day" היה הלהיט היחידי של הלהקה והאלבום היחיד של הלהקה, So Red the Rose, הגיע לפלטינה בארצות הברית, אך הצליח פחות בבריטניה. הלהקה מעולם לא הופיעה והתפרקה כשדוראן דוראן התארגנו מחדש ב -1986.
בשנת 1999, רודס התאחד עם הסולן המקורי של דוראן דוראן, סטיבן דאפי, כדי ליצור מוזיקה חדשה המבוססת על כמה חומרים ישנים שהשניים כתבו יחד. התוצאה הייתה האלבום Dark Circles, שיצא תחת השם The Devils. כמו כן, בשנת 1999 הייתה לרודס הופעה אורח קטנה (בקול בלבד) כטייס מפציץ קנדי בסאות 'פארק: Bigger, Longer & Uncut.
בשנת 2006 רודס וג'ון טיילור שיתפו פעולה באלבום האוסף Only After Dark. בשנת 2011 רודס, יחד עם אנדרו וויאט ומארק רונסון, עשו רמיקס לשיר Personal Jesus של Depeche Mode באוסף הרמיקסים שלה Remixes 2: 81-11. באותה שנה הוא גם כתב את אחרית הדבר לספר האומנות Put the Needle on the Record.